recursal/SuperWikiNEXT-32B huggingface dataset:
Поглед на тврдината Кастелет
**Кастелет** (дански: *Kastellet*) — утврдување во Копенхаген, Данска, едно од најдобро зачуваните во северна Европа. Изградена е во облика на пентаграм. Петте бастиони ги носат следниве имиња: Кралев бастион (*Kongens Bastion*), Краличин бастион (*Dronningens Bastion*), Грофов бастион (*Grevens Bastion*), Принцезин бастион (*Prinsessens Bastion*) и Принцов бастион (*Prinsens Bastion*). Кастелет има своја црква и ветерница.

Историја
--------

Планот на Хенрик Рисе, 1661
Изградбата на Кастелет ја започнал кралот Кристијан IV уште во 1626 г. со изградба на окоп во северниот дел на бедемот на Копенхаген. Кралот имал грандиозни планови за изградба, според која било замислено во тврдината да стои замок кој би служел како збег за самиот крал, но тоа не било остварливо од финансиски причини. Изградбата ја продолжил неговиот наследник Фредерик III. По завршувањето на опсадата на Копенхаген од страна на Швеѓаните (1658–1660), бил повикан холандскиот инженер Хенрик Рисе за да помогне при обновувањето и проширувањето на крепоста. Тврдината била наречеа Фредериксхавнска тврдина, но денес е попозната како Кастелет („тврдина").

Кастелет имал важна улога во одбраната на Копенхаген од Англичаните во бомбардирањето на Копенхаген во 1807 г.

Кристен Кебке (1810–1848), дански сликар од златното доба на данското сликарство, пораснал во Кастелет и го овековечил во многу негови слики.

Кастелет бил реновиран во периодот од 1989 до 1999 г.

Затворот во Кастелет
--------------------

Затворот во Кастелет се наоѓа веднаш до црквата. Затворениците можеле да следат богослужба преку дупки во ѕидовите на ќелиите и црквата.

Кастелет денес
--------------

„Норвешка порта"
Во 2004 г. Кастелет ја одбележал својата 340-годишнина со отворена прослава.

Тој е сопственост на министерството за одбрана и, меѓу другите, се користи од началникот на генералштабот, the Данската територијална одбрана (*Hjemmeværnet*), Воената разузнавачка служба (*Forsvarets Efterretningstjeneste*), Военото судство (*Forsvarets Auditørkorps*) и библиотеката на Кралскиот гарнизон.

Кастелет е мирен и заштитен реон, кој функционира како воено земјиште, културно-историски споменик, музеј и парк. Се наоѓа близу познатата туристичка атракција, статуата на Малата сирена на Ханс Кристијан Андерсен, Гефјоновата фонтана (*Gefionspringvandet*) и Лангелини. Местото е популарно за прошетки на сончеви денови, и ужива голема популарност кај децата заради изоблиството од животни и птици.

Надворешни врски
----------------

|  |  |
| --- | --- |
| Ризница | „Кастелет (Копенхаген)" на Ризницата ? |

* Слики од Кастелет (англиски)
* Кастелет - Копенхагенски утврдувања Архивирано на 1 февруари 2010 г. (англиски)

Координати: 55°41′28″N 12°35′38″E﻿ / ﻿55.69111° СГШ; 12.59389° ИГД﻿ / 55.69111; 12.59389
Клод Шенон
**Клод Елвуд Шенон** (англиски: *Claude Elwood Shannon*; 30 април 1916 - 24 февруари 2001) — американски научник и инженер. Меѓу поголемите откритија на овој научник спаѓаат и теоријата на инфомацијата и дизајнот на дигиталните сметачи и кола. Шенон е познат како втемелувач на теоријата на информациите со својот научен труд објавен во 1948 година. Исто така се смета како втемелувач на теоријата на дигиталниот сметач и теоријата на дизајнот на дигиталните кола. Како дваесет и едногодишен студент на МИТ напишал теза каде што докажува дека со примената на буловата алгебра на дигиталните електрични кола, можно е да се реши било кој логички или бројчен проблем.

Животопис
---------

Работел во градот Петоски во државата Мичиген. Како личен јунак и фигура на која се огледал бил Томас Едисон и уште во детството покажува творечки способности правејќи макети на авиони, телеграфски систем и макети на бродови кои ги управувал безжично.

Поврзано
--------

* Шенон (единица)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 41924253
* LCCN: n92078142
* ISNI: 0000 0001 1442 6158
* GND: 119110792
* SUDOC: 079695612
* BNF: cb123963452 (податоци)
* BIBSYS: 90156152
* MGP: 42920
* NLA: 35492578
* NDL: 00456225
* NKC: xx0005672
* BNE: XX1035107
* CiNii: DA01117965

 |

 |
Светата великомаченичка Злата Мегленска е најпочитуваниот македонски новомаченик
**Маченик** е лице што доброволно страда до смрт не сакајќи да се откаже од својата вера. Подготвеноста за мачеништво бил колективен идеал во стариот јудаизмот, особено во ерата на макабите и неговата важност продолжува во модерните времиња. Римскиот католицизам го смета страдањето на мачениците како тест за нивната вера. Многу светци од раната црква поднесувале мачеништво за време на прогонствата од римските цареви. Мачениците не треба да прават чуда за да бидат канонизирани. Во исламот се мисли дека мачениците опфаќаат две групи на верност:оние убиени во светата војна и оние убиени неправедно. Во будзмот, бодисатвата се смета како маченик бидејќи доброволно го одложува просветувањето за да им го олесни страдањето на други.

Наводи
------

1. ↑  *Британика Енциклопедиски Речник*. Топер, МПМ, 2005, Книга 6, стр.78
Поглед кон Кралската капела
**Кембриџ** (анг. Cambridge) е старо универзитетско место во Обединетото Кралство. Оддалечен е околу 80 км североисточно од Лондон, опкружен со многуброји помали места и села. Кембриџ лежи во срцето на т.н. Силицијумска долина, која е познат како водечки центар на висока технологија во Велика Британија. Фирмите како Акрон компјутери и Синклер се втемелени точно овде. Кембриџ е најпознат по Универзитетот Кембриџ, кој ја обфаќа лабораторијата Кевендиш, Кралската капела и Универзитетската библиотека. Последните две доминираат на небото на Кембриџ, заедно со оџакот на болницата Аденбурк гледано од јужната страна на градот, додека од северот тука е кулата капела Колеџот Светиот Џон. Според проценките од 2007 година Кембриџ имал околу 130.000 жители, вклучувајќи и 18.396 студенти.

Кембриџ во 1575

Надворешни врски
----------------

|  |  |
| --- | --- |
| Ризница | „Кембриџ" на Ризницата ? |

* Официјално мрежно место на градот
**Кловски дворец** (украински: *Кловський палац*) — седиште на Врховниот суд на Украина во Киев. Зградата го носи името Клов според населбата во Печерскиот округ во која се наоѓа.

Барокниот објект бил изграден во периодот од 1752 до 1756 година со средства обезбедени од страна на Киевско-печерската лавра. Руските цареви требало да остануваат во дворецот при нивните посети на пештерниот манастир. Како главни архитекти за изградба на дворецот биле Готфрид Шадел и Василиј Нејелов, додека пак крајот на градбата бил надгледуван од страна на Степан Ковнир. Градината околу дворецот била направена во текот на 1760 година.

Дворецот никогаш не примил царска посета. Катерина II, кога била во посета на Киев во 1787 година, како седиште за престој го искористила Мариинскиот дворец.

Во текот на 1858 година, дворецот бил опфатена од пожар и истата била повторно саниран наскоро по пожарот, со додавање на горниот кат. Дворецот претрпел пожар и за време на Октомвриската револуција, а обновата била спроведена во 1970-тите години.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Киевско-печерска лавра |
| --- |
|  |
| Храмови | Успенска црква  **·**  Манастирска порта  **·**  Трпезна црква **·**  Црква на сите светители   **·**  Берестовско спасение  **·**  Воздвижение на Чесниот Крст  **·**  Рождество на Пресвета Богородица  **·**  Света Ана  **·**  Вознесение Христово  **·**  Свети Теодосиј  **·**  Црква на животоносниот извор  **·**  Свети Никола |  |
|  |
| Градби и архитектура | Камбанарија  **·**  Далечни пештери  **·**  Блиски пештери  **·**  Тврдина **·**  Кловски дворец  **·**  Печатница  **·**  Академија  **·**  Иконописна работилница  **·**  Гробишта |
|  |
| Музеи и библиотеки | Музеј на историските скапоцености  **·**  Музеј на книгата  **·**  Музеј на украинската уметност **·**  Државна историска библиотека  **·**  Национален институт |

 |

Координати: 50°26′31.7″N 30°31′57.5″E﻿ / ﻿50.442139° СГШ; 30.532639° ИГД﻿ / 50.442139; 30.532639
Лонглит
**Лонглит** (англиски: *Longleat*) — вонградски посед близу Варминстер во Вилтшир, Англија. Познат е по елизабетанската куќа, лавиринт и пејзажиран парк, а и за Лонглитскиот сафари-парк. Куќата има над 3,6 км² парк, пејзажиран од Кејпабилити Браун, со 32 км² шуми и пасишта. Ова бил првиот достоинственички дом отворен за јавноста, како и првиот сафари-парк вон Африка.

По уништувањето на првобитниот приорат на тоа место во 1567 сегашната куќа ја изградил Сер Џон Тин, според нацрти на Роберт Смитсон. Биле потребни 12 години за да се заврши куќата која денес се смета за еден од најодличните примери на елизабетанска архитектура во Британија. Моментално во неа живее Александар Тин, 7-ми маркиз од Бат, кој е директен потомок.

На земјиштето на куѓата се наоѓа и Лонглитскиот сафари-парк

Лонглитска гора
---------------

Лонглитската шума (координатен навод ST795435) во 1972 г. е прогласена за биолошко место од посебен научен интерес во Сомерсет. Зафаќа површина од 249,9 ха.

Надворешни врски
----------------

* Лонглит (англиски)
* Лонглит — критички осврт на градините Архивирано на 2 мај 2006 г. (англиски)

|  |  |
| --- | --- |
| Ризница | „Лонглит" на Ризницата ? |
**„Мачето по име Вуф" е збир** на советски анимирани филмови на Лев Атаманов. Последната епизода била направена по смртта на Лев Атаманов.

Сценаријата се напишани според истоимените приказни на Григориј Остер. Цртаниот филм раскажува за авантурите на едно маче со невообичаено име Вуф и неговиот пријател, кучето Шарик. Мачето постојано го има во смешни ситуации и влегува во авантура веднаш штом ќе ја напушти куќата. Тоа исто така знае како правилно да дели колбаси, зошто е потребен тајниот јазик и зошто треба да се плашите од грмотевици.

Цртаниот филм го акцентира вистинското пријателство, ја илустрира грижата на возрасните за помалите и послабите.

Во јули 2017 година, компанијата Сојузмултфилм објавила дека ќе има продолжение на цртаниот филм. Од тогаш поминале три години, но не добиле други известувања.

Историја на создавањето
-----------------------

Нјапрво мачето Вуф требалo да биде црвено и да не биде расно, но подоцна карикатуристот Леонид Швартсман одлучил да го направи мачето чистокрвно од сијамска раса .

Објавена серија
---------------

* Маче по име Вуф (број 1) (1976)
* Маче по име Вуф (број 2) (1977)
* Маче по име Вуф (број 3) (1979)
* Маче по име Вуф (број 4) (1980)
* Маче по име Вуф (број 5) (1982)

Наводи
------

1. ↑  „Интервью со Шварцманом Леонидом Ароновичем". Архивирано од изворникот на 2012-06-03. Посетено на 2021-02-21.
Кемпов Брег во рамките на Антарктик
Местоположба на Кемповиот Брег

**Кемпов Брег** (англиски: *Kemp Coast*) — дел од бреговата линија на Антарктикот кој се протега меѓу заливот Едвард VIII (56°25′ ИГД) и заливот Вилијам Скорсби (59°34′ ИГД). Наречен е по британскиот фоколовен капетан Питер Кемп, кој го открил овој предел во 1833 г.

Поврзано
--------

* Кемпова Земја

Наводи
------

1. ↑  „Кемпов Брег". Информативен систем за географски називи, Геолошки топографски институт на САД. Посетено на 23 април 2013. (англиски)

 *Оваа статија содржи материјал во јавна сопственост од Геолошкиот топографски институт на САД (USGS)* — документ: „Кемпов Брег" (содржини од Информативниот систем за географски имиња). (англиски)

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh2002010970

 |

 |

Координати: 67°15′S 58°0′E﻿ / ﻿67.250° ЈГШ; 58.000° ИГД﻿ / -67.250; 58.000
**Мачкоовидните** (лат. *Feliformia* или *Feloidea*) се ѕверови (месојадци) образуваат подред во рамките на редот на ѕверови и тука припаѓаат мачките (големи и мали), хиените, мунгосите, цибетките и сродните таксони. Другиот подред на ѕверови е *Caniformia* (кучевидни ѕверови). Една заедничка особина на ѕверовите која ги разделува од сите останати цицачи е присуството на четири ѕверски заби (карназијали) на предниот дел од вилицата.

Поделбата на ѕверовите на две големи групи (мачко- и кучевидни) е нашироко прифатена, исто како што е и дефиницијата за мачко- и кучевидни ѕверови како подредови (понекогаш натсемејства). Класификацијата на мачковидните ѕверови како дел од подредот *Feliformia* или како дел од одделни групи и денес се развива.

Заеднички особини
-----------------

Сите современи мачковидни ѕверови споделуваат една заедничка особина: нивните слушни були или bullae (коскени капсули кои го затвораат средното и внатрешното уво). Ова е клучна дијагностичка особина при класификацијата на видовите како мачковидни наспроти кучевидните ѕверови. Кај мачковидните , слушните були се двокоморни, составени од две коски споени со септа. Кучевидните имаат еднокоморни или само делумно поделени слушни були кои се состојат од единечна коска.

Специфичните особини на современите мачковидни були укажуваат на заеднички предок, иако тој не е пронајден како фосил. Постојат и други особини кои ги разликуваат мачковидни од кучевидните ѕверови и тие веројатно постоеле кај изумрените, првобитни ѕверови. Но, како резултат на видообразбата, овие особини не се наоѓаат кај сите современи видови.

Мачковидните ѕверови обично имаат пократки роструми за разлика од кучевидните, помалку заби и поспецијализирани ѕверски заби. Мачковидните се помесојадни и како целина се ловци од заседа. Кучевидните најчесто се сештојади или се исхрануваат со храна која случајно ја пронашле (опортунисти во исхранта).

Многу мачкообразни ѕверови поседуваат повлечни (ретрактибилни) или полуповлечни канџи и повеќето се арбореални или полуарбореални видови. Исто така, тие обично се дигитиградни (се движат на нивните прсти). За споредба, повеќето кучевидните ѕверови се земски животни, имаат неповлечни канџи и најчесто се плантиградни (се движат со целото стапало).

Типични претставници
--------------------

* Felidae: Felis silvestris Felidae:  
 Felis silvestris
* Hyaenidae:Hyaena hyaenaHyaenidae:  
Hyaena hyaena
* Herpestidae:Herpestes ichneumonHerpestidae:  
Herpestes ichneumon
* Viverridae:Viverra zibethaViverridae:  
Viverra zibetha
* Nandiniidae:Nandinia binotataNandiniidae:  
Nandinia binotata
* Eupleridae: Eupleres goudotii Eupleridae:  
 Eupleres goudotii
**Мачорот во чизми** (англиски: *Puss in Boots*) е американски анимиран филм од 2011 година, во режија на Крис Милер. Гласовите ги позајмуваат: Селма Хаек, Зак Галифијанакис, Били Боб Торнтон, Антонио Бандерас итн.

Содржина
--------

Кога биле мали, Мачорот в чизми (гласот го позајмува Бандерас) и Хампти Дампти (гласот го позајмува Галифијанакис) биле најверни другари, живеејќи во дом за сираци. Кога Хампти ограбува кочија со пари, за тоа е обвинет и Мачорот, по кого се распишува потерница. Затоа, тој мора да ја докаже својата невиност и се обидува да ги украде волшебните гравчиња од криминалците Џек и Џил. Притоа, тој ја среќава мачката Кити (гласот го позајмува Хаек), која го носи кај Хампти. Сеќавајќи се на предавството на Хапмти, Мачорот е непријателски настроен кон него, но сепак тие заедно одат на небото, во замокот на џинот и ја крадат златната гуска. Потоа, Мачорот се враќа во градот од каде бил прогонет, но повторно доаѓа до израз алчноста на Хампти.

Наводи
------

1. ↑  „Возбудлива авантура на триото од бајките", *Антена*, број 882, 22.5.2015, стр. 2.
**Мачка во вреќа** - германски драма во режија на Флориан Шварц и напишана од Мајкл Проел. Наоѓајќи се првенствено во Лајпциг, две очигледно изгубени души се наоѓаат еден со друг, но се борат да најдат романса против околностите и нивните сопствени поделени личности.

Двата водечки ликови, Карл чија улога во филмот ја игра Кристоф Бах и Дорис која ја игра Џуле Бове, имаат шанса да се сретнат во воз. Парот краде мали предмети еден од друг за време на патувањето и кражбата го тера Карл да се обиде да ја пронајде Дорис до нејзиното место на работа во бар во Лајпциг. Секој од нив повеќепати се обидува да го запознае другиот во серија настани проследени со незадоволните членови на општеството во Лајпциг, вклучувајќи го и постариот машки пријател на Дорис и еден сопственик на бордел.

Награди
-------

Филмот бил награден со наградата "Првите чекори" како награда за најдобар нов филм во 2004 година. На фестивалот Макс-Офулс во 2005 година ја добил наградата за најдобра музика. Филмот бил прикажан и на Берлинале.

Наводи
------

1. ↑  „First Steps Award". *M Means Movie*. Архивирано од изворникот на 2016-03-04. Посетено на 2019-05-07.

*
**„Книгите на Просперо"** (англиски: *Prospero's Books*) — холандско-француско-италијанско-јапонско-британски филм од 1991 година, режиран од Питер Гринавеј (Peter Greenaway), кој е автор и на сценариото. Главните улоги ги играат: Џон Гилгуд (John Gielgud), Мајкл Кларк (Michael Clark), Изабел Паско (Isabelle Pasco), Ерланд Јозефсон (Erland Josephson) итн. Филмот, кој претставува екранизација на Шекспировата драма „Бура", бил номиниран за наградата „Златен лав" на Венецијанскиот филмски фестивал.

Синопсис
--------

Во филмот, Просперо (го игра Гилгуд) е Шекспир кој, откако претходно во себе ја одигрува целата претстава, изговарајќи го текстот на сите ликови, почнува да ја пишува „Бура"...

Наводи
------

1. ↑  Filmovi Petera Greenawaya: Prosperove knjige, britansko-nizozemsko-francusko-talijansko-japanski film (пристапено на 25.5.2023)
„Крунисување на доблесниот херој" од Петер Паул Рубенс.
**Машизмо** е претерана гордост во машкоста, сфатена како моќ, често поврзана со минимално чувство на одговорност и игнорирање на последиците. Во машизмот има прекумерно вреднување на одликите културно поврзани со машкоста и оцрнувањето на одликите поврзани со женскиот род. Со векови тоа е силно струење на латиноамериканската политика и општество. Каудилос (воени диктатори), значајни во историјата на Латинска Америка, го окарактеризираат машизмот со нивниот смел и апсолутистички приод кон владата и нивната подготвеност да применат насилство за постигнување на своите цели.

Наводи
------

1. ↑  *Британика Енциклопедиски Речник*. Топер, МПМ, 2005, Книга 6, стр. 79
{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/{{автотаксономија/Предлошка:Автотаксономија/Osmunda|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**Кралска папрат** или **Цветна Папрат** (науч. *Osmunda regalis*) — вид на листопаден папрат кој потекнува од Северна Америка, а се среќава во Европа, Азија и Африка. Името кралски го добила поради тоа што претставува една од најголемите и најимпресивните папрати во Европа. Расте во шумски мочуришта и речни брегови. Во Македонија е заштитен вид. Се користи во текстилната индустрија.

Во Македонија
-------------

Во Македонија, Кралската папрат е заштитено растение и претставува споменик на приридата. Расте само во околината на селата Габрово и Банско, односно во Моноспитовското Блато. Се наоѓа само на една мала површина од 500 м2.
Во периодот 1986-1987 година започнало донесување на формално-правни акти за заштита - прогласување на кралската папрат за споменик на природата. Потоа веќе во јули 1987 година Општина Струмица ја прогласила папратта за споменик на природата.

* Зрели листовиЗрели листови
* Стерилен листСтерилен лист
* ИлустрацијаИлустрација

Наводи
------

1. ↑  NatureServe (2013). „*Osmunda regalis*". *IUCN Red List. Version 2014.3*. International Union for Conservation of Nature. Посетено на 30 January 2015.
2. ↑  МОНОСПИТОВСКО блато: Последното мочуриште во Македонија/(автори Иванов Ѓорѓе ... и други;) уредници Меловски Љупчо ... и други. Босилово: Општина Босилово, 2008. - 56 стр.: ISBN 978-9989-57-584-6
**Книжевен музеј на модерната** (герм. *Literaturmuseum der Moderne*, *LiMo*) — музеј посветен на книжевноста на модернизмот (модерната) во состав на Германскиот книжевен архив (*Deutsches Literaturarchiv*) во градот Марбах на Некар, Германија

Музејот е отворен во септември 2006 г. и е дело на архитектот Дејвид Чиперфилд, поради кое во 2007 ја освоил престижната Стерлингова награда.. Изградбата чинела 10 милиони евра. Изведувач е Leonard Weiss GmbH, а инженерското решение е на Ingenieurgruppe Bauen.

Сместен е на карпеста висорамнина во пејзажниот парк во Марбах и гледа на долината на реката Некар. Во музејот се изложени и со архивирани ракописи и материјали поврзани знаменити книжевни дела од XX век. Меѓу позначајните ракописи се вбројуваат „Процес" од Франц Кафка и „Берлин Александерплац" од Алфред Деблин.

Поврзано
--------

* Модернизам
* Германска книжевност
* Марбах на Некар

Надворешни врски
----------------

* Дејвид Чиперфилд изгради музеј во Германија (англиски)
* Германски книжевен архив - Марбах (германски)
* Книжевен музеј на модерната - World Architecture News (англиски)

Координати: 48°56′10″N 9°15′24″E﻿ / ﻿48.93611° СГШ; 9.25667° ИГД﻿ / 48.93611; 9.25667

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 153442161
* LCCN: nb2004311323
* ISNI: 0000 0001 2230 1443
* GND: 10141233-2
* SUDOC: 140847553
* BNF: cb16921422m (податоци)
* NKC: kn20120802004

 |

 |
Лак
**Лак** — дел од крива во геометријата ограничен со две точки на таа крива. На пример, лак на круг е дел од обемот на кружницата, но исто толку можеме да зборуваме за лак на парабола или на елипса.

Тетива е отсечка што ги спојува краевите на лакот.

Стрелката е права нормална на тетивата и минува низ точката на лакот најоддалечена од тетивата .

Се вели дека лакот е конвексен ако секоја права линија не може да го пресече на повеќе од две точки. Кривина (глобална) на конвексен лак е аголот формиран од тангентите на двата краја на лакот.

* За аналитичко проучување на лаците, во рамнина и во n-димензионални векторски простори, видете **Параметарски лак**;
* За целиот вокабулар поврзан со параметарски лаци, видете **Лексикон на параметарски лаци**.

Наводи
------

1. 1 2 3 4  Augustin Privat-Deschanel; Adolphe Jean Focillon (1864). *Dictionnaire général des sciences*. **1**. Tandou, Victor Masson et Garnier Frères. стр. 149 Arc (géométrie).

* Портал: Геометрија
**Мерил Бејнбридџ** (англиски: *Merril Bainbridge*, родена на 2 јуни 1968 година) е австралиска музичарка.

Историја
--------

Почетокот на нејзиниот кариерата е во 1977 година.

Во 1994 година, нејзиниот првиот албум *The Garden* (Градината) е издаден, со синглите „Mouth", „Under the Water" (нова верзија на стариот песна на групата Тлот Тлот), „Power of One" и „Sleeping Dogs". Најпопуларниот хит на оваа албум е „Mouth".

Вториот албум *Between the Days* (Меѓу дни) е издадена во 1998 година, и има синглите „Lonely", „Between the Days", „I Got You Babe" (кавер верзија на Сани и Шер) и „Walk on Fire". Ова е крај на кариерата и.

Во 2003 година, синглот „Girl Next Door" е издадена, но нема добри рејтингови. Бејнбриџ напуска музичката сцена за 12 години, од 2003 до 2015. Во меѓувремето, таа станаа водачката на мрежно место „Пичимама" („Peachymama").

Таа беше омажен до продуцентот ѝ, Оуен Болвел, през 1999 година и има син (р. 2003) и ќерка (р. 2006).

Таа е вегетаријанка.

Дискографија
------------

* *The Garden* (1995)
* *Between the Days (1998)*
* Необјавени трети албум (зап. 2002)

### Сингли

* Mouth (1994)
* Under the Water (1995)
* Power of One (1995)
* Sleeping Dogs (1996)
* Lonely (1998)
* I Got You Babe (1998)
* Between the Days (1998)
* Walk on Fire (1998)
* Girl Next Door (2003)

Надворешни врски
----------------

* Официјално мрежно место
* Мерил Бејнбриџ на Дискогс
* Peachymama Архивирано на 13 април 2014 г.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 66069975
* LCCN: no96066632
* ISNI: 0000 0000 5553 7930
* GND: 135027136
* MusicBrainz: fe43fc62-2628-4177-bab6-1c741fca5dbf

 |

 |
**Лак** - јужнокорејски филм од 2005 година, во режија Ки-дук Ким, кој е автор и на сценариото. Главните улоги ги играат: Јео-реум Хан, Си-џеок Сео и Гук-хван Џеон.

Синопсис
--------

На еден рибарски брод живеат еден старец и млада девојка која тој ја одгледува од нејзината шестгодишна возраст. Тој нестрпливо го чека денот кога таа треба да наполни 17 години при што треба да се ожени со неа. Еден ден, на бродот доаѓа младо момче и девојката веднаш покажува симпатија кон него, а потоа почнува да му пркоси на старецот. По некое време, момчето се враќа на бродот со намера да ја земе девојката со себе и да ја однесе кај нејзините родители. Штом тој и девојката испловуваат, старецот се обидува да изврши самоубиство и тие се враќаат на бродот. Старецот и девојката ја приредуваат свадбената церемонија по што испловуваат со чамецот на „свадбено патување", а момчето останува да ги чека на бродот. Девојката заспива, а старецот се фрла во морето, по што таа се враќа на бродот, каде доживува оргазам, а на нејзиниот бел фустан се појавува крв. Откако го потопуваат бродот, момчето и девојката испловуваат.

Наводи
------

1. ↑  HRT (пристапено на 14.3.2019)
**Македонската Аикидо Асоцијација** е формирана во ноември 2000 година заради организирано изучување на аикидото според стандардите на Аикикаи Фондацијата од Токио, Јапонија.

Технички директор: Г-дин Мустафа Ајѓун, 6.Дан Аикикаи

### Клубови на МАА

#### Кенбукан Доџо-Битола

Населба Карпош, Центар за социјална работа

* Инструктори Љупчо Ошавков, 3 дан, Здравко Кузманов, 2 дан

понеделник, среда (19-21 часот), сабота (18-20 часот)

* Официјално мрежно место Архивирано на 13 октомври 2008 г.

#### Зендокан Доџо-Скопје

гимназија Корчагин

* Инструктор Јахо Брзак, 3 дан

понеделник, среда, петок (21-22 часот)

* Официјално мрежно место Архивирано на 12 март 2008 г.

#### Кобукан Доџо-Скопје

* Инструктор Спасе Начевски, 1 дан

Група за возрасни, вторник, четврток, саботa

Надворешни врски
----------------

* Официјално мрежно место Архивирано на 19 февруари 2007 г.
**Балканските војни** во 1912 и во 1913 година претставуваат исход на национално-ослободителната борба што македонскиот народ ја води во втората половина на XIX и во почетокот на XX век. Илинденското востание од 1903 година претставуваше врв на таа борба. Задушувањето на востанието од османлиската војска и на башибозукот, како и отсуството на поддршка и помош од соседните земји и од големите сили биле причина македонскиот народ да ја загуби надежта дека кога било сам ќе се ослободи.

Така разочаран од сопствените политички организации и водачи и под влијание на туѓите пропаганди македонскиот народ почнал да верува дека до негово ослободување може да дојде само со помош од Бугарија, од Србија и од Грција, и тоа во една заедничка војна.

Најголемите надежи на македонскиот народ биле свртени кон Бугарија. Егзархиската црква, а потоа Врховниот македонски комитет (ВМК), односно врховистите во текот на Илинденското востание успешно ја извршиле таа задача, па македонскиот народ најмногу верувал и очекувал од Софија. Поради тоа бугарската пропаганда наоѓала плодна почва и многу длабоко ја всадувала бугарштината кај македонскиот народ. Непосредно пред Балканските војни во свеста на Македонците главно била присутна *бугарската доминација*.
Поглед северно од Врсар. Лакал е островот лево најблиску до дестинацијата. Покрај Лакал, можете да ги видите и Тондо Гранде (долу лево) и Тондо Пиколо (на иста линија)Поглед северно од Врсар. Лакал е островот лево најблиску до дестинацијата. Покрај Лакал, можете да ги видите и Тондо Гранде (долу лево) и Тондо Пиколо (на иста линија)
**Лакал** – ненаселено островче во хрватскиот дел на Јадранското Море кое е дел од Врсарскиот Архипелаг.

Според Законот за острови на Хрватска, а во однос на демографската состојба и стопанскиот развој, Куврсада е сместена во „мали, повремено населени и ненаселени острови и островчиња" за кои се донесуваат програми за одржлив развој.


Во државната програма за заштита и користење на малите, повремено населени и ненаселени острови и околното море Министерството за регионален развој и фондовите на Европската Унија, е сместена во гребени. Му припаѓа на општината Врсар.

Поврзано
--------

* Список на острови во Хрватска

Наводи
------

1. ↑  Vrsar | Hrvatska enciklopedija
2. ↑  Zakon o otocima, Narodne novine br.: 34, 09. travnja 1999.
3. ↑  Uredba o dopuni Zakona o otocima Narodne novine br.: 149, 31. prosinca 1999.
4. ↑  Zakon o izmjenama i dopunama Zakona o otocima, Narodne novine br.: 33, 24. ožujka 2006.
5. ↑  Zakon o izmjenama i dopunama Zakona o otocima, Narodne novine br.: 33, 24. ožujka 2006.
6. ↑  Državni programu zaštite i korištenja malih, povremeno nastanjenih i nenastanjenih otoka i okolnog mora. Istarska županija, Ministarstvo regionalnoga razvoja i fondova Europske unije, str. 1.Arhivirano 30. lipnja 2013.
**Мери Тереса Елеонор Хигинс Кларк**, (англиски: *Mary Theresa Eleanor Higgins Clark*, 24 декември 1927 – 31 јануари, 2020), позната професионално само како **Мери Хигинс Кларк** — американска писателка на психолошки трилери. Секоја од нејзините 51 роман биле најпродавани во САД и меѓу светската читателска публика. Нејзиниот роман „Каде се децата?" (*Where Are the Children?*) достигнало седумдесет и петто издание.

Хигинс Кларк започнала со пишување од рана возраст. Неколку години работела како секретарка и лектор, а потоа поминала една година како стјуардеса. По една година ја оставила работата, се омажила и основала семејство. Личниот приход во тој период бил воглавно од пишување кратки раскази. Откако починал нејзиниот сопруг во 1964 година, Хигинс Кларк долги години работела како сценарист на радио емисии сè до моментот кога нејзиниот агент ја убедил да почне да пишува романи. Нејзините романи, трилери, се продале во над 100 милиони примероци во САД.

Наводи
------

1. ↑  *Great Women Mystery Writers*, 2nd Ed. by Elizabeth Blakesley Lindsay, page 40, 2007, Greenwood Press; ISBN 0-313-33428-5
2. ↑  „Mary Higgins Clark". Simon & Schuster. Архивирано од изворникот на December 18, 2007. Посетено на 2007-02-12.

Надворешни врски
----------------

* Службено мрежно место Архивирано на 11 февруари 2020 г.
* Мери Хигинс Кларк на „Фантастик Фикшн"

|  |  |
| --- | --- |
| Stub icon | *Оваа биографска статија е никулец. Можете да помогнете со тоа што ќе ја проширите.** п
* р
* у
 |
**Македонска Независност** — македонска иселеничка организација, која дејствувала во периодот од почетокот на 1929 до 1931 година во Чикаго, САД. Била основана со напуштање на МПО под водство на Павел Ангелов, со цел самостојно и национално-политички да се организираат и да дејствуваат Македонците во градот и во околијата за морално и
материјално да ги помага ослободувањето, обединувањето и издигнувањето на Македонија во независна демократска република. Својот Устав Организацијата го усвоила во 1930 година.

Наводи
------

1. ↑  *Михајло Миноски, Прилог кон прашањето за политичката активност на македонското прогресивно иселеништво во САД до 1931 година, „Гласник на ИНИ", 1, Скопје, 1982*
**Македонска кооперативна банка** (**МКБ**) — кооперативна банка во Бугарија, која постоела од 1925 до 1947 година, чија дејност била насочена кон македонската емиграција. Основана е од Националниот комитет на македонските братства во Бугарија. Ја основале 77 индивидуални членови и 1 колективен член, Прилепската кооперативна банка. Економистот Никола Стојанов, родум од Дојран, бил претседател на банката, а нејзин касиер бил Георги Совичанов, родум од Битола. Банката ја започнала својата дејност со 387.300 лева деловен капитал, кој достигнал над 18 милиони лева во 1931 година. Нејзината дејност била ограничена на главниот град Софија и околните општини. Банката давала кредити само на свои членови, кои главно биле занаетчии и ситни трговци. Банката била ликвидирана во 1947 година, кога Политбирото на Централниот комитет на Бугарската комунистичка партија донело решение за ликвидација на банката со образложение дека е создадена со суми на Иван Михајлов и дека во нејзиното раководство има негови скриени следбеници.

Галерија
--------

* Акција на МКБ од јануари 1928 годинаАкција на МКБ од јануари 1928 година
* Македонска кооперативна банкаМакедонска кооперативна банка
* Македонска кооперативна банкаМакедонска кооперативна банка
* Реклама на МКБ во весникот „Дебарски глас", 12 февруари 1939 годинаРеклама на МКБ во весникот „Дебарски глас", 12 февруари 1939 година
* Чек на МКБ од 1940 годинаЧек на МКБ од 1940 година

Наводи
------

1. ↑  Куманов, Милен (1993). *Македония. Кратък исторически справочник*. София. стр. 147–148.
2. ↑  *Албум Алманах Македония*. София. 1931. стр. 35–36.
3. ↑  „Протокол № 85 от 27 март 1947 г.". *politburo.archives.bg*. Посетено на 2023-02-18.

Надворешни врски
----------------

* „Евтим Спространов от Охрид, Вардарска Македония - "Откриването на Мак. Кооп. банка", публикувано във в-к "Илинден. Орган на бившите македоно-одрински революционери", год. V, бр. 44, София, 6 ноември 1925 година". *Онлайн Библиотека Струмски*. Посетено на 2023-02-18.
*„Македонска Правда"* (1933 -1934)
**Македонска Правда** бил неделен орган на македонската емиграција во Бугарија. Првиот број на весникот излегол во Софија на 3 април 1933 додека последниот 52 број се издал на 3 април 1934 година. Излегувал на бугарски јазик со тираж од 8000 примероци под редакција на Димитар Попефтимов (до бр. 11), а потоа одговорен уредник е Илија К. Граматиков, но веќе со изменета (протогеровистичка) национално-политичка концепција, во прилог на 19-мајскиот преврат.
Уредникот во воведникот на првиот број изјавува дека весникот ќе 

> 
> „*се бори за слободата на мислата*" и собранијата на македонската емиграција во Бугарија, за премавнување на вонредната состојба во Петричко, за подобрување на економските услови на бегалците и за народносна и културна слобода во трите дела на поробена Македонија. Македонскиот народ треба да е готов при секоја нова опстановка, при секоја нова промена во Грција, во Југославија или во Бугарија, да си го каже својот збор, да ја пројави својата волја и да учествува со своето активно присуство" и дека *„ќе ја култивира идејата за Балканска федерација, како единствено засега, средство за умиротворување на Балканот, во рамките на која федерална Македонија навистина би била слободна и среќна"*
> 
> 
> 

.

Наводи
------

1. ↑  *Д-р Боро Мокров, Развојот на македонскиот печат и новинарство (од првите почетоци до 1945 година), Скопје, 1980, 337–340*
2. ↑  *Д-р Блаже Ристовски, Македонскиот народ и македонската нација, II, Скопје, 1983, 536–541*
**Лазор Ночески** е фиктивен лик од романот „Пиреј". Неговиот лик е физички отсутен од нарацијата, а присутен е во романот преку изреките кои подеднакво ги цитираат и Јон и Велика. Изреките од Лазор Ночески кои ги цитира Јон најчесто се однесуваат на животот и на смртта, а оние кои ги цитира Велика најчесто се однесуваат на семејството и работата.

Лазор Ночески е лик на мудрец и претставник на исконскиот глас на колективот. Неговото име има хебрејско потекло (хебрејски: *Елеазар*), што значи „Господ ми е на помош". Библиското значење на името според Новиот завет е „оној кој станал од мртвите". Варијантата Лазор е западномакедонска (дебарско-кичевска) варијанта на името Лазар.

Лазор прв и единствен пат се појавува во романот кога ѝ умираат двете последни деца на Велика, Капинка и Ѕвездан. Тој како да изникнува од земјата, се појавува пред Велика во опустеното село да ѝ помогне при закопот на децата, но и на еден симболичен начин да ѝ ја врати надежта и вербата во Бога.

Лазор Ночески е пример за т.н. „неинтелектуален лик" кај Петре М. Андреевски, лик чиешто школо е животот, лик кој најверојатно нема ниту еден ден формално образование, но чијашто етичка свест е особено суптилна и длабока.

Изреки од Лазор Ночески
-----------------------

Мудрости за животот и смртта

>  Кога човек се плаши од пушка, тогаш пушката повеќе пука.
> 
> 
> 
>   
> 
> 
> 
> 

>  Јадење ко секое јадење, ако го јадеш - се јаде. Сѐ што не си јал мислиш дека не се јаде.
> 
> 
> 
>   
> 
> 
> 
> 

>  Жална мајка и на мртво дете се радува.
> 
> 
> 
>   
> 
> 
> 
> 

>  Трагата на ѓаволот не му ја гледаш и пак по неа одиш.
> 
> 
> 
>   
> 
> 
> 
> 

>  Скинато ќесе ништо не држи.
> 
> 
> 
>   
> 
> 
> 
> 

>  Војната е облак, порој. Не знаеш кај ќе фати, што ќе забере.
> 
> 
> 
>   
> 
> 
> 
> 

>  Не старее само џамот, сѐ друго старее.
> 
> 
> 
>   
> 
> 
> 
> 

Мудрости за човечките односи и особини

>  Скржавиот човек и гревот свој не сака да ти го даде.
> 
> 
> 
>   
> 
> 
> 
> 

>  Лошото време го прават лошите луѓе.
> 
> 
> 
>   
> 
> 
> 
> 

>  Пријателот ти е роднина кого самиот си го одбираш.
> 
> 
> 
>   
> 
> 
> 
>

Наводи
------

1. ↑  „Пиреј" стр.104
2. ↑  „Пиреј" стр.107
3. ↑  „Пиреј" стр.129
4. ↑  „Пиреј" стр.136
5. ↑  „Пиреј" стр.173
6. ↑  „Пиреј" стр.225
7. ↑  „Пиреј" стр.245

Поврзано
--------

* Пиреј (роман)
* Современа македонска книжевност
**„Индијанскиот борец"** (англиски: *The Indian Fighter*) – американски филм од 1955 година, во режија на Андре де Тот. Главните улоги ги толкуваат: Кирк Даглас, Елза Мартинели и Волтер Матау.

Синопсис
--------

По завршувањето на граѓанската војна, Џони Хокс се враќа во индијанското племе на Сијуксите кое го предводи Црвениот Облак. Во меѓувреме, ќерката на поглаварот созреала во млада жена. Во потрага по злато, во индијанската земја доаѓаат бескрупулозните трговци со виски. Хокс го спречува воениот судир така што го убедува Црвениот Облак да склучи примирје со трговците. Следејќи го караванот за време на неговото патување низ индијанската земја, Хокс оди да се сретне со ќерката на поглаварот, но тогаш започнува вооружен судир кој ја загрозува блиската тврдина...

Наводи
------

1. ↑  РТС, Индијански борац (пристапено на 2.1.2022)

|  |  |
| --- | --- |
| Stub icon | *Оваа статија филм е никулец. Можете да помогнете со тоа што ќе ја проширите.** п
* р
* у
 |
**Македонска Империја** — империја која ја создал Александар Македонски (356 — 323 година п.н.е.). Империјата владеела не само со територијата на првобитното Македонско Кралство туку и со централните градови-држави во Стара Грција, и со териториите на покорената Персиска империја, вклучувајќи ги и Египет и земјите од далечниот исток, сè до Индија. Стилот на владеење на Александар Македонски со освоените територии придонел за ширење на хеленистичката култура низ Македонска империја. Македонската империја по смртта на Александар Македонски после војната на дијадосите била поделена на повеќе империи-наследнички.

Империи-наследнички
-------------------

* Селевкидска империја
* Потоломејска империја
* Антигонидска империја

|  |  |
| --- | --- |
| Stub icon | *Оваа статија поврзана со античка Македонија е никулец. Можете да помогнете со тоа што ќе ја проширите.** п
* р
* у
 |
Документ од тетовскиот округ со наредба до околиските начанлици. Документот е од 22 јануари 1916 година, кога Тетовскиот округ се наоѓа под Царство Бугарија.
**Македонската воено-инспекциска област** била административно-управна единица во рамките на Царството Бугарија во текот на Првата светска војна од окупираните делови на Србија. Во МВИО влегувале Вардарска Македонија и делови од Косово.

Документ на градската општинска управа од град Галичник, од 9 септември 1916 година.

Формирање
---------

Македонската воена инспекциска област била формирана на 8 декември 1915 со седиште во Скопје и се наоѓа во оперативната зона до 29 септември 1918 година. Административна област ги вклучувала следниве области: Скопско, Кумановско, Тетовско, Штипско, Тиквешко, Битолско, Охридско, Призренско и Приштинско. Гувернер на областа од создавањето па сè до 1918 година бил генералот Рачо Петров, а бил наследен од Стефан Тошев.

Во Македонската воена инспекциска област во 1916 година била формирана една планинаска дивизија. Од јуни 1918 г. е поделена на окупаторски области, а од 11 август на Скопска и Штипска дивизиска областа со по 5 воени окрузи. Од 7 октомври 1918 година нејзиниот Штаб се наоѓал во Софија. Од 1918 година раководител на комуникациите во Македонската воено-инспекциска област бил генералот Симеон Јанков. Таа била распуштена на 16 декември 1918 година.

Извори
------

1. ↑  Недев, С. Командването на българската войска през войните за национално обединение, София, 1993, Военноиздателски комплекс „Св. Георги Победоносец"

Надворешни врски
----------------

* Административна поделба на Бугарија во Првата светска војна
**Максимилијан Карл Јозеф Франц, гроф фон Монтгелас** (германски: *Maximilian Karl Joseph Franz Graf von Montgelas*; 12 септември 1759 година - 14 јуни 1838 година) — баварски државник, член на благородничко семејство од Војводството Савоја. Од 1799 до 1817 година бил министер на Баварија под изборниот кнез, а подоцна и крал на Баварија Максимилијан I. Неговиот татко Џон Сигмунд Гарнерин, влегол во воената служба на Максимилијан III, изборен кнез од Баварија и се оженил со грофицата Урсула фон Траунер. Максимилијан Јозеф, нивниот најстар син, е роден во баварската престолнина Минхен на 12 септември 1759 година.
**Ладилник** (фрижидер) е електричен уред што служи за ладење или замрзнување. Најширока примена има во домаќинствата каде се користи за чување храна на ниски температури.

Ладилник со прехранбени продукти

Опис
----

Ладилникот се состои од топлински изолиран простор и работен дел со чија помош топлината од неговата внатрешност се пренесува во надворешната средина (на пример, собата во која се наоѓа).

Работниот дел на ладилникот се состои од: *топлинската пумпа* која го подига притисокот на работното тело (обично гас, најчесто некој фреон, а порано амонијак), *испарувач* - фреон кој на снижен притисок ја прима топлината од производите во топлински изолираниот простор на ладилникот и испарува, *вентил за придушување* - во него се врши адиабатско придушување (притисокот опаѓа без размена на топлина), *кондензатор* - се наоѓа се од надворешната страна на топлински изолираниот простор, при што на зголемен притисок фреонот ја предава топлината на околината и се кондензира.

Задната страна на кујнски ладилник
Количеството топлина што од фреонот се одведува во кондензаторот е поголемо од она што се доведува во испарувачот. Тоа значи дека ладилникот повеќе ја загрева околината, отколку што ги лади производите во него. Кај овој процес се троши електрична енергија за механичката работа на компресорот кој го подига притисокот во работното тело.

Постојат неколку видови ладилници врз основа на начинот на кој се постигнува пониската температура во нив, но најраспространети се *компресорски ладилници* и *апсорпциони ладилници*.

Намена
------

Температурата во ладилникот се движи меѓу +3 и +5 степени Целзиусови, што значи дека е многу пониска од надворешната, собна температура. Освен за чување храна и пијалаци, ладилниците се користат и за чување лекови, хемикалии и слично. Пониската температура во нив ги забавува хемиските реакции и биолошките процеси што доведуваат до расипување на храната или до уништување на хемикалиите.

Освен тоа, постојат и посебни ладилници, односно **замрзнувачи** кои можат температурата во нивната внатрешност да ја симнат и до -20 степени Целзиусови. Тие обично се користат за чување храна на подолг временски период, односно од 3 - 12 месеци

Обично ладилниците што се користат во домаќинството имаа посебна комора на горниот дел што се користи како замрзнувач, пред сè за чување лесно расиплива храна или за добивање мраз.

Надворешни врски
----------------

* Refrigeration History Архивирано на 14 август 2006 г.
* The History of the Refrigerator and Freezers Архивирано на 31 мај 2020 г.
* How Refrigerators Work

Наводи
------

1. ↑  „*Колку долго може да издржи храната во фрижидер или замрзнувач?*, www.hrana.com.mk". Архивирано од изворникот на 2010-08-06. Посетено на 2011-03-25.

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85112294
* GND: 4133461-9
* NDL: 00569362
* NKC: ph119178

 |

 |
Изглед на клин
**Клин** е едноставна алатка која се користи за да се одвојат две целини, или два дела од една целина, за да се подигне некој дел или некој дел да се држи на место. Механичките својства на клинот зависат од неговиот облик, односно од односот на должината и аголот од острицата од клинот.Што поголем е аголот ,работата ќе оди побрзо, но ќе бара повеќе но ќе бара повеќе сила. Со помал агол, работата ќе оди побавно, но потребнта сила ќе биде помала.

Историја
--------

Кога и каде бил измислен и создал првиот клин не е познато. Само се знае дека клинот се користи уште од камено доба. Околу 3000 години п.н.е.  во древниот Египет, се користеле бронзени клинови во каменоломи за да одвојуваат блокови од камен за градење. Покрај бронзените клинови се користеле и древни клинови, кои се ширеле по навлежнување со вода. Во Америка некои индијански племиња употребувале клинови од еленови коски при обработка на дрвото

 Денешна употреба
-----------------

Клинот денес има многу широка примена. Примери се секира,клинови за разделување штемајзи,длето...)

Наводи
------

1. ↑  Bowser, Edward Albert (1920), *An elementary treatise on analytic mechanics: with numerous examples* (25th. изд.), D. Van Nostrand Company, стр. 202–203.
2. ↑  *McGraw-Hill Concise Encyclopedia of Science & Technology*, Third Ed. Sybil P. Parker, ed. McGraw-Hill, Inc. 1992, p. 2041.

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
Мал Воен Остров
**Мал Воен Остров** (српски: *Мало ратно острво* или *Коњско острво*) — речен остров кој се наоѓа во Белград, главниот град на Србија. Се наоѓа на сливот на реките Сава и Дунав. Иако ненаселен, островот е дел од имотот на Град Белград, и припаѓа на градската општина Земун.

Местоположба
------------

Островот се наоѓа помеѓу јужниот брег на Голем Воен Остров и десниот брег на Дунав во општината Нов Белград (населбата Ушќе), на само 200 метри оддалеченост од сливот на Сава во Дунав.

Особености
----------

Островот бил значително поголем пред Втората светска војна. Кога изградбата на Нов Белград започнала во 1948 година, песокот од островот бил транспортиран до копното со големи транспортни средства и се користел за покривање на мочуриштето на кое требало да се гради новиот град. Во тој процес, островот се собирал. Денес, поетски се вели дека „*Нов Белград е град на островот*".

Она што останало од островот е во основа тенок слој на земјиште, долго 300 метри и широко 60 метри. Островот е целосно покриен со вегетација (тополи) и недостапен за посетителите, но може да се забележи убаво од рестораните.
**Ладо Андонов Чкалоски** (3 април 1926 во Пуста Река, крушевско — 2 август 1944 во Кичево) — македонски партизан, учесник во НОБ.

Животопис
---------

Ладо Андонов Чкалоски е роден на 3 април 1926 година во селото Пуста Река. По занимање бил земјоделец. Кон НОБ се приклучил како малолетник. Во партизанските редови на Југославија се приклучил уште во 1942 година. Бил борец во Првата македонско-косовска бригада. Загинал на 2 август 1944 година во борбата за Кичево.

Наводи
------


1. ↑ . . Милош Константинов, Тодорка Спанкова (1958). Зборник на паднатите борци во народноослободителната борба од битолската околија. Битола. Отсутно или празно `|title=` (help)CS1-одржување: друго (link)